钦定古今图书集成/理学汇编/文学典/第072卷 > 强至
## 钦定古今图书集成/理学汇编/文学典/第072卷 > 强至

按《浙江通志》：“至，字几圣，杭州吴山里人。少有志节，乡
试为举首，赋出，四方皆传诵之。庆历六年，登进士第，
听讼不徇贵势，居丧毁瘠过制。素受知于韩琦，琦罢
政事，镇京兆，徙镇相魏，常引至自助。琦上奏及他书，
皆至属稿。”

琦乞不散青苗，神宗阅其奏，曰：“此必强至。”

之文也。一日，琦行事不关，由签厅至，自言不称职，力
辞去。琦谓小事故不相关，至曰：“小事尚尔，何况大事？”
逊谢数日，乃肯留。琦数荐充馆阁，未及用而卒。官至
祠部员外郎，累赠金紫光禄大夫。有《文集》二十卷，曾
巩为之序。子俊明、渊明、陟明，皆登进士第。渊明任最显，赠资政殿学士。